黃和 (明朝)

黃和（），字本中，號慰川。山東沂州衛軍籍，福建邵武府泰寧縣人，晚明官員。同進士出身。

 生平 
黃和於萬曆二十八年（1600年）庚子科山東鄉試中舉人《沂州府志·卷之二十二·仕進上》頁十二：（舉人）萬曆 張登庸；宋鳴梧，見進士；黃和，見進士。以上三名庚子沂州人。，萬曆三十二年（1604年）成甲辰科三甲進士《萬曆三十二年甲辰科進士登科録》：黄和，貫山東沂州衛軍籍福建邵武府泰寧縣人，國子生，治禮記，字本中，行三，年三十六，三月十四日生。曾祖钺，祖志美，父卷，前母魏氏，母陳氏。永感下。兄科、程、弟穆、啟泰、開泰、運泰。娶龔氏。山東鄉試第四十八名，會試第二百九十三名。《萬曆三十二年甲辰科進士履歷便覽》：黄和，慰川，礼记房，己巳三月十四日生。泰宁县人，庚子四十八，會二百九十三，三甲一百三名。大理寺政，授固安知縣，升南户部主事，癸丑升员外，升郎中，乙卯升临洮知府，庚申陕西付使，壬戌升苑马寺卿，甲子致仕。，大理寺觀政，授順天府固安縣知縣，為官精明，處事得當。《固安縣志·卷三·官師》頁二八：黃和，山東沂州人。萬曆三十二年由進士知縣事。渾厚精明，遇事若緩而卒無不確。升南戶部主事，四十一年升员外、郎中，四十三年出官臨洮知府，正逢災害，賑濟民眾數萬人。四十八年升陕西潼關兵備道副使。天啓二年（1622年）升陕西苑馬寺卿，四年致仕歸里。入祀沂州鄉賢祠。《沂州府志·卷之二十二·仕進上》頁七：（進士）萬曆甲辰 黃和，沂州人，甲辰科。官苑馬寺卿。乾隆《沂州府志》有傳。《沂州府志·卷之二十五·人物上》頁二十三：黃和，號慰川，沂州人。萬歷庚子舉人，甲辰進士。得遺金，揭于道還之。初筮仕，有大璫弟郭成殺人，執法以治，後守臨洮，歲凶，賑活數萬人。備兵潼關，軍民安戢。任苑馬卿，致仕歸。祀鄉賢。宋鳴梧《明故誥封中憲大夫慰川黄公墓誌銘》：公諱和，號慰川，余同州人。生先余二十二年，而萬曆庚子歲偕歌鹿鳴，乃同年友。其為人厚質，簡晦劤特，不為翕翕慹，自幼至老矣。其為學自崇禮。闇然達上，不挂於營治。在庠而庠。滿之身孤，而大毋、毋、兄無所誩議，曲折盡節，又可尚也。其為秀才，早應公室徵召，浮沉上下間，不以事自累。為貴客，有遺金者，揭于道，還金主，授之使去。人有言“拾遺金非貪”，公曰：“天下金不常遺，我其堪拾？天下事殆類遺金，我即拾之，非貪耶？” 里有豪，嘲啾擅觸，日在門。公曰：“其得意，則噪呼跑虣止耳；其不得意，則風毛雨血，爛漫踪跡。彼力而我德，我弊而彼強。”豪知公下之，遂媿去。其性能容細人，而矜重德義。於朋友交，一心不變，無所久暫、離合、密疏也。後為孝廉，於世所兢馳，絕不規。無黨無讐，俗莫能疵。常與余約言，士干公事受錢，官鬻公事得賕，二者易地，無以異。勉相獨樂，衎術忘其貧，終不倦。 其曆官：自甲辰成進士，觀大理寺政；某年除知固安縣；某年遷南京戶部主事；某年知臨洮府；某年晉潼關兵備道副使；某年遷苑馬寺卿，致仕。公壯行從仕，二十餘年，惠人無小，敕法必厲，濃膏潤時，坦淡握守，幹修職行，勞厲艱阻，不苟素祿，不榮浮聲。利及民以垂具父老，不敢愛其力之所能得；約其身以教其子，不敢辭其意之所難為。初知固安時，渾河歲漲，濐四野間，魚拍汕屋檼上，為蕩析患。障之，水瀑，上及城要，將踰垣而灌焉。公以河有神為之，人神不相踰，乃沈牲粢，與河誓。曰命吏將具畚鍤，為民先，以與河爭此土處，遂興堰。堰成，河亦順道。當此之時，人初脫水，力不服牛，三征峻怖，天饑歲仍。公和惠寬省，與民休息，行野賑視，活數萬人。而舊時民間羿糧，市上易錢，錢易銀，乃獲入公斂，層折過歷，耗碎百端。公知之，告眾曰：“其自今出賦者，准以錢。”百姓咸喜。固安為京近邑，迫逼之竊寵弄富豪，往往而有焉。時大璫郭成弟殺人，搤脅在內，氣葢官府，不對狀。攝治之，論殺人罪，不能奪。公時以執正聞於郡國，雖法吏憲官持深文，皆自以為不及也。公揆己堅謹無他。小過為所遮，以為言。然成日睨公，公不為動。五年不調，終以南戶曹去，繄惟成力。公亦不動。居南垂四歲，出守臨洮。治城堠，峙糗茭，封貪剔崇，秋毫不自愛。會年大眚，多道殣，檄州邑設厰粥，公自元宵夜半，衣短衣，一健兒把馬，晝夜馳二百里，巡行省視，惟恐瘠民緩須臾填溝壑。會有告粥不法，公廉其實，長吏誣得釋。中丞聞之曰：“黃臨洮不詢耳以傾下，其有後乎？”公於牧事盡心集益，大小惟一。遷去，洮人環泣走道上。公曰：“臨洮不忘吾，吾去後亦樂思臨洮。”臨洮控邊城千八百里，番漢雜處，而永太諸酋歲入內地殺人、攘牛馬，守以防虜為意，稱難治雲。潼關扼儉三秦，控驛四省，壬戌妖燃二東，關中震動，公蠲俸飭墉，整戈待寇，睥睨者環視，不敢動其軍。兵番上戍邊，畝出班裝。時以遼難益餉，一切行之。公倡議潼地棘薄，三軍守延綏，輸死。他方而生事就索，計非便，事以寢。方天下潼關獨無兩稅，民業寬簡至於今。人猶有追思之。 初，潼績報最。皇上念苑馬久敝，令推擇才品優擢，中丞蒙臣以公名上。公叱馭將行，會目青，連疏得請懸車。杜門，日惟簡秘方，課子孫詩書。絕足不入城市，里人久漸靡至，有望廬而返者。歿之日，無遠近長幼，咸拊膺悲痛，相尸祝。訃至澤，澤之人哭之；訃至洮，洮之人哭之；爭為築祠肖像，俎豆學宮。口碑久而不磨，豈非純誠肫膏，浹民肌髓，通於神明而然與！其族出為宋少師簡肅公之裔，一傳福，福傳璜，璜傳鉞，鉞傳志美，志美生卷，中憲大夫公父也。公三兄弟，長曰科，仲曰程，季曰公。公生嘉靖丙辰三月十四日，卒崇禎庚午十月十三日。圖昌，戊辰進士，山西澤州知州，為余門人，有治聲。聞公喪，澤人哭，五百里送之。嗚呼！慰川先生先余二十二年，而待余為同年友。先生之子，及余門二十年，與余之子，亦為同年友，而待十年。余不銘先生，其誰銘耶？且先生生平與余罔有擇言，而余於其死，獨未能謀面。憶昔歌鹿鳴而歸，共相劼毖。恥干謁，砥廉節，固竆不渝。後成進士，司南部，遜大羶，守臨洮，却陳例；淡泊明志，二十年如初鹿鳴時。先生不忘平生之言，固不忘余也。余成進士晚，先生獨無一貴一賤態，出聯䡺，入交衽，寢連榻，吟柳弄月，非余不偕。而先生病之時，乃自澤州來。余遠百里，以告墓，未急往見，而先生仍欲待病之起，先來見余。不告余以病，故余不知先生病，亦不及見。先生之歿也，余不銘先生，其誰銘耶？先生篤實純愨，光明洞達。少讀《曲禮》《內則》，繇衣服飲食，起居語默，賓主酬酢，動容周旋中禮。處事溫然，泯雌黃，而妍媸涇渭，脈然不紊。人有犯者，終不言，亦不報。宦輒所歷，皆茂循聲，而凜三尺，抑豪右，雖賁育不能奪，吾無得而相焉！以為汪洋千頃類憲度，迨其請託不行，嚬笑不苟，儼然遠塵，光之景附矣；以為純德化民類太丘，迨其破柱取犯，貴戚斂手，凜然恥張讓之喪弔矣，吾無得而相焉！知員知方，知柔知剛，其禔躬也，純粹無類者與？生為名賢，沒為名神者與？其傳家也，紀、諶並難者與？出為廉吏，處為聞人者與？是可以銘已！ 銘曰：心一以貞，蘉德邁名，趋聖維清。身壽而老，沒詎楸草，終命則考。于宦于鄉，配祀宮墙，千秋未央。子維揭揭，官潔玉雪，繩繩罔輟。

 家族 
曾祖黃鉞，祖黄志美，父黄卷。前母魏氏，母陳氏。永感下。兄科、程、弟穆、啟泰、開泰、運泰。娶龔氏。子黃圖昌，崇禎元年戊辰進士，任山西澤州知縣，有政聲。因黃和、黃圖昌父子皆顯貴，其故居地得名官宅村，在今枣庄市马兰屯镇。

 參考資料 

（中國國家圖書館藏）李希贤、潘遇莘、丁恺曾 撰.《沂州府志》. 清乾隆二十五年（1760年）刻本.
（中國國家圖書館藏）錢仲仁、王尚義 撰.《固安縣志》. 民國三十一年（1942年）鉛印本.

He和
Category:临沂人
Category:明朝固安縣知縣
Category:南京戶部主事
Category:明朝臨洮府知府
Category:明朝陕西苑馬寺卿
Category:明朝陕西按察司副使